РЕПУБЛИКА СРБИЈА

НАРОДНА СКУПШТИНА

01 Број 06-2/423-21

3. новембар 2021. године

Б е о г р а д

**З А П И С Н И К**

**ЧЕТВРТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 26, 27. И 28. ОКТОБРА И 2. И 3. НОВЕМБРА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 123 народна посланика, а применом електронског система за гласање утврђено је да су у сали присутна 152 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од председника Комисије за нестала лица Владе Републике Србије, Министарства за рад, запошљавање, борачка и социјална питања, Министарства правде и Министарства унутрашњих послова, Надије Бећири, представник Посланичке групе УЈЕДИЊЕНА ДОЛИНА - СДА САНЏАКА - од Министарства финансија и председника Владе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Министарства спољних послова и Александар Марковић, представник Посланичке групе „Александар Вучић - за нашу децу“ - од Министарства културе и информисања, Регулаторног тела за електронске медије и Савета за штампу.

Председник је обавестио да је спречена да седници присуствује народни посланик Јустина Пупин Кошћал.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Светозар Андрић, Арђенд Бајрами, Жарко Богатиновић, Јелисавета Вељковић, Соња Влаховић, Младен Грујић, Владимир Ђукановић, Милан Ђурица, Нинослав Ерић, Марко Зељуг, Биљана Јаковљевић, Марија Јевђић, Драгомир Карић, Елвира Ковач, Јован Колунџија, Ђорђе Комленски, Маријана Крајновић, Наташа Љубишић, Софија Максимовић, Љиљана Малушић, Драган Д. Марковић, Рајка Матовић, Јелена Мијатовић, Вук Мирчетић, Милутин Мркоњић, Оливера Недељковић, Слађана Николић, Милица Обрадовић, Јован Палалић, Ђуро Перић, Мира Петровић, Милена Поповић, Мисала Пременковић, Марина Рагуш, Катарина Ракић, Живота Старчевић, проф. др Љубиша Стојмировић, др Емеше Ури, Ацо Петровић, Љиљана Кузмановић-Вујаковић, Јелена Стевановић, Предраг Милошевић, Радован Арежина и Јелена Катић.

Народна скупштина је већином гласова усвојила Записник Друге седнице Другог редовног заседања Народне скупштине Републике Србије у 2021. години, одржане 13. и 14. октобра 2021. године (од 171 присутног народног посланика, 157 је гласало за, а 14 није гласало).

Затим је Народна скупштина прешла на утврђивање дневног реда.

Изјашњавајући се о предлогу за стављање на дневни ред акта по хитном поступку, Народна скупштина је прихватила предлог Владе, да се, по хитном поступку стави на дневни ред седнице Предлог закона о изменама Закона о буџету Републике Србије за 2021. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2021. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2021. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2021. годину, који је поднела Народној скупштини 22. октобра 2021. године (од 171 присутног народног посланика, 163 су гласала за, а осам није гласало).

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Маријана Ристичевића да се дневни ред седнице допуни тачком Предлог закона о изменама и допунама Закона о електронским медијима, који је поднео Народној скупштини 9. марта 2021. године (након образложења народног посланика Маријана Ристичевића, од 171 присутног народног посланика, 22 су гласала за, а 149 није гласало) и предлог народног посланика Бојана Торбице да се дневни ред седнице допуни тачком Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Бојана Торбице, од 172 присутна народна посланика, 20 је гласало за, а 152 нису гласала).

Народна скупштина је, већином гласова (од 172 присутна народна посланика, 163 су гласала за, а девет није гласало), прихватила предлог народног посланика др Александра Мартиновића да се обави

**1. заједнички начелни претрес о:**

**- Предлогу закона о Заштитнику грађана**, који је поднела Влада (број 011-1759/21 од 8. октобра 2021. године) и

**- Предлогу закона о изменама и допунама Закона о слободном приступу информацијама од јавног значаја**, који је поднела Влада (број 011-1758/21 од 8. октобра 2021. године);

**2. заједнички начелни и јединствени претрес о:**

**- Предлогу закона о изменама и допунама Закона о поступку регистрације у Агенцији за привредне регистре,** који је поднела Влада (број 011-1762/21 од 8. октобра 2021. године),

**- Предлогу закона о изменама и допунама Закона о Централној евиденцији стварних власника,** који је поднела Влада (број 011-1761/21 од 8. октобра 2021. године) и

**- Предлогу закона о потврђивању Уговора о гаранцији (Паметна бројила) између Републике Србије и Европске банке за обнову и развој,** који је поднела Влада (број 011-1760/21 од 8. октобра 2021. године);

**3. заједнички јединствени претрес о:**

**- Предлогу одлуке о допуни Одлуке о престанку функције и именовању у Републичку изборну комисију,** коју је поднео народни посланик Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (број 02-1766/21 од 8. октобра 2021. године) и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1753/21 од 7. октобра 2021. године).

Народна скупштина је, већином гласова (од 172 присутна народна посланика, 166 је гласало за, а шест није гласало), прихватила предлог народног посланика др Александра Мартиновића да се Предлог закона о изменама Закона о буџету Републике Србије за 2021. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2021. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2021. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2021. годину, разматра као прва тачка дневног реда.

Народна скупштина је, већином гласова (од 171 присутног народног посланика, 167 је гласало за, а четири нису гласала), утврдила дневни ред Четврте седнице Другог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

**1. Предлог закона о изменама Закона о буџету Републике Србије за 2021. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2021. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2021. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2021. годину**,који је поднела Влада (број 400-1843/21 од 22. октобра 2021. године)

**2. Предлог закона о Заштитнику грађана**, који је поднела Влада (број 011-1759/21 од 8. октобра 2021. године)

**3. Предлог закона о изменама и допунама Закона о слободном приступу информацијама од јавног значаја**, који је поднела Влада (број 011-1758/21 од 8. октобра 2021. године)

**4. Предлог закона о изменама и допунама Закона о поступку регистрације у Агенцији за привредне регистре**, који је поднела Влада (број 011-1762/21 од 8. октобра 2021. године)

**5. Предлог закона о изменама и допунама Закона о Централној евиденцији стварних власника**, који је поднела Влада (број 011-1761/21 од 8. октобра 2021. године)

**6.** **Предлог закона о потврђивању Уговора о гаранцији (Паметна бројила) између Републике Србије и Европске банке за обнову и развој**, који је поднела Влада (број 011-1760/21 од 8. октобра 2021. године)

**7. Предлог одлуке о допуни Одлуке о престанку функције и именовању у Републичку изборну комисију**, коју је поднео народни посланик Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (број 02-1766/21 од 8. октобра 2021. године)

**8. Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1753/21 од 7. октобра 2021. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују Синиша Мали, министар финансија, проф. др Дарија Кисић-Тепавчевић, министар за рад, запошљавање, борачка и социјална питања, др Златибор Лончар, министар здравља, Саша Стевановић, државни секретар у Министарству финансија, Зоран Радовановић, државни секретар у Министарству здравља, Дарко Комненић, помоћник министра финансија, Мирјана Ћојбашић и Зоран Милошевић, вршиоци дужности помоћника министра за рад, запошљавање, борачка и социјална питања, Сања Радојевић Шкодрић, директор Републичког фонда за здравствено осигурање, Светлана Тадин, директор Сектора за економске послове у Републичком фонду за здравствено осигурање, Биљана Станковић, директор економског сектора Националне службе за запошљавање, Златица Зец, финансијски директор Републичког фонда за пензијско и инвалидско осигурање и Милеса Марјановић, Оливера Ружић Попарић и Драгана Нешић, виши саветници у Министарству финансија.

Затим је Народна скупштина прешла на рад по утврђеном дневном реду седнице, односно на начелни и јединствени претрес о **1. тачки дневног реда - ПРЕДЛОГУ ЗАКОНА О ИЗМЕНАМА ЗАКОНА О БУЏЕТУ РЕПУБЛИКЕ СРБИЈЕ ЗА 2021. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2021. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2021. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2021. ГОДИНУ**.

Председник је, сагласно члану 157. став 1. и члану 192. став 3. Пословника, отворио начелни и јединствени претрес о Предлогу закона са предлозима одлука о давању сагласности на финансијске планове организација за обавезно социјално осигурање за 2021. годину.

Уводно излагање о Предлогу закона поднео је представник предлагача Синиша Мали, министар финасија (након чијег излагања је председавајући др Владимир Орлић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова).

У начелном и јединственом претресу учествовали су народни посланици: Јелена Жарић Ковачевић, известилац Одбора за уставна питања и законодавство, др Александра Томић, известилац Одбора за финансије, републички буџет и контролу трошења јавних средстава, Маријан Ристичевић, известилац Одбора за пољопривреду, шумарство и водопривреду, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Војислав Вујић, представник Посланичке групе ЈЕДИНСТВЕНА СРБИЈА (ЈС) (након чијег излагања се за реч јавио министар Синиша Мали), др Милорад Мијатовић, представник Посланичке групе Социјалдемократска партија Србије, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Золтан Пек, представник Посланичке групе САВЕЗ ВОЈВОЂАНСКИХ МАЂАРА и др Александра Томић, представник Посланичке групе „Александар Вучић - за нашу децу“, после чијег излагања је председавајући Радован Тврдишић, потпредседник Народне скупштине, одредио паузу у трајању од једног часа.

Након паузе, седница је настављена у 15 часова и 25 минута.

У наставку начелног и јединственог претреса учествовали су народни посланици: проф. др Јахја Фехратовић, Јасмина Каранац, Ненад Филиповић, Акош Ујхељи, Јелена Михаиловић, Ана Чарапић, Милија Милетић, Снежана Пауновић, проф. др Владимир Маринковић, Верољуб Арсић (након чијег излагања се за реч јавио министар Синиша Мали), Дубравка Филиповски, др Бобан Бирманчевић, др Петар Весовић и Никола Лазић.

Затим је председавајући др Владимир Орлић, потпредседник Народне скупштине, закључио начелни и јединствени претрес.

Председавајући је одредио уторак, 26. октобар 2021. године, са почетком у 18,00 часова, као Дан за гласање о 1. тачки дневног реда.

Применом електронског система за гласање утврђено је да су у сали присутна 182 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ЗАКОНА О ИЗМЕНАМА ЗАКОНА О БУЏЕТУ РЕПУБЛИКЕ СРБИЈЕ ЗА 2021. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2021. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2021. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2021. ГОДИНУ**

Пре преласка на одлучивање о Предлогу закона, председавајући је подсетио да, на основу члана 105. став 2. тачка 8. Устава Републике Србије, Народна скупштина усваја буџет већином гласова свих народних посланика.

Народна скупштина је, већином гласова свих народних посланика (од 182 присутнa народнa посланика, 182 су гласала за), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 182 присутнa народнa посланика, 181 је гласао за, а један није гласао).

Народна скупштина је, већином гласова свих народних посланика (од 182 присутнa народнa посланика, 182 су гласала за), усвојила Предлог закона о изменама Закона о буџету Републике Србије за 2021. годину, у целини.

Народна скупштина је, већином гласова (од 182 присутнa народнa посланика, 181 је гласао за, а један није гласао), усвојила Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2021. годину.

Народна скупштина је, једногласно (од 182 присутнa народнa посланика, 182 су гласала за), усвојила Предлог одлуке о давању сагласности на Одлуку о изменама Финансијског плана Републичког фонда за здравствено осигурање за 2021. годину.

Народна скупштина је, једногласно (од 182 присутнa народнa посланика, 182 су гласала за), усвојила Предлог одлуке о давању сагласности на Одлуку о изменама Финансијског плана Националне службе за запошљавање за 2021. годину.

Првог дана рада, седница је завршена у 18 часова и 10 минута.

**Други дан рада – 27. октобар 2021. године**

Седница је почела у 10 часова и 15 минута.

Седници је председавао Стeфан Кркобабић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 80 народних посланика, а применом електронског система за гласање утврђено је да је у сали присутно 97 народних посланика и да постоје услови за рад.

Председавајући је обавестио да је спречена да седници присуствује народни посланик Јустина Пупин Кошћал.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Слободан Алавања, Загорка Алексић, Светозар Андрић, Душан Бајатовић, Арђенд Бајрами, др Драгана Баришић, Надије Бећири, Јелисавета Вељковић, Соња Влаховић, Младен Грујић, Владимир Ђукановић, Милан Ђурица, Нинослав Ерић, Владан Заграђанин, Марко Зељуг, Милан Илић, Енис Имамовић, Биљана Јаковљевић, Крсто Јањушевић, Марија Јевђић, мр Јадранка Јовановић, Наташа Јовановић, Никола Јоловић, Шаип Камбери, Драгомир Карић, Елвира Ковач, Горан Ковачевић, Јован Колунџија, Ђорђе Комленски, Маријана Крајновић, Наташа Љубишић, Софија Максимовић, Љиљана Малушић, Владица Маричић, Драган Д. Марковић, Драган М. Марковић, Рајка Матовић, Јелена Мијатовић, Ђорђе Милићевић, Вук Мирчетић, Марко Младеновић, Милутин Мркоњић, Оливера Недељковић, Слађана Николић, проф. др Жарко Обрадовић, Милица Обрадовић, др Владимир Орлић, Јован Палалић, др Балинт Пастор, Золтан Пек, Горан Пекарски, Мира Петровић, Милена Поповић, Марина Рагуш, Катарина Ракић, Момир Стојилковић, проф. др Љубиша Стојмировић, Дејан Стошић, Смиља Тишма, др Емеше Ури, Мирсад Хоџић, Ана Чарапић, Александар Чотрић, Ацо Петровић, Љиљана Кузмановић-Вујаковић, Марина Мирковић, Мина Китановић, Јелена Стевановић, Предраг Милошевић и Јелена Катић.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују: Марија Обрадовић, министар државне управе и локалне самоуправе, Маја Мачужић Пузић, државни секретар у Министарству државне управе и локалне самоуправе и Милан Чуљковић, из Министарства државне управе и локалне самоуправе.

Затим је Народна скупштина наставила рад и прешла на **заједнички начелни претрес о предлозима закона из тачака 2. и 3. дневног реда**.

Председавајући Стефан Кркобабић, потпредседник Народне скупштине је, сагласно члану 157. став 2. Пословника Народне скупштине, отворио заједнички начелни претрес o:

**- Предлогу закона о Заштитнику грађана** и

**- Предлогу закона о изменама и допунама Закона о слободном приступу информацијама од јавног значаја.**

Уводно излагање о предлозима закона поднела је представник предлагача Марија Обрадовић, министар државне управе и локалне самоуправе.

У заједничком начелном претресу учествовали су народни посланици: Јелена Жарић Ковачевић, известилац Одбора за уставна питања и законодавство, др Муамер Бачевац, известилац Одбора за људска и мањинска права и равноправност полова, Ђорђе Дабић, известилац Одбора за правосуђе, државну управу и локалну самоуправу и др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“.

\* \*

 \*

Председавајући је, сагласно члану 90. став 2. Пословника, обавестио да, на основу члана 101. став 1. Пословника, прекида рад Четврте седнице Другог редовног заседања Народне скупштине Републике Србије у 2021. години, ради одржавања Пете седнице Другог редовног заседања Народне скупштине Републике Србије у 2021. години, која је сазвана за 27. октобар 2021. године са почетком у 11 часова и 30 минута и истовремено је, у складу са чланом 101. став 5. Пословника, обавестио да ће прекинута седница бити настављена након завршетка Пете седнице Другог редовног заседања Народне скупштине Републике Србије у 2021. години.

 \*

 \* \*

После паузе, седница је настављена у 11 часова и 40 минута.

У наставку заједничког начелног претреса учествовали су народни посланици: Наташа Михаиловић-Вацић, заменик председника Посланичке групе Социјалдемократска партија Србије, Славенко Унковић, представник Посланичке групе ЈЕДИНСТВЕНА СРБИЈА (ЈС), Арпад Фремонд, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, председник Посланичке групе ПУПС - „Три П“, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Дејан Кесар, представник Посланичке групе „Александар Вучић - за нашу децу“, Мисала Праменковић, Сања Јефић Бранковић, мр Ђорђе Косанић, Стефан Кркобабић, Дуња Симоновић Братић и Самира Ћосовић, након чијег излагања је председавајући Радован Тврдишић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова и одредио паузу у трајању од једног часа.

Након паузе, седница је настављена у 15 часова и 5 минута.

У наставку заједничког начелног претреса учествовали су народни посланици: Дубравка Краљ, Небојша Бакарец (поводом чијег излагања се за реч јавила министар Марија Обрадовић) и Весна Недовић.

 \* \*

 \*

Народна скупштина је, сагласно члану 88. став 1. тачка 8. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које је изабран, народном посланику Ђуру Перићу, даном наступања смрти.

Сагласно Закону о избору народних посланика, извршиће се попуњавање упражњеног посланичког места у Народној скупштини.

 \*

 \* \*

У наставку заједничког начелног претреса учествовали су народни посланици: доц. др Илија Животић, Невена Вујадиновић, Зоран Бојанић, Миланка Јевтовић Вукојичић, Маријан Ристичевић (поводом чијег излагања се за реч јавила министар Марија Обрадовић), др Угљеша Мрдић (поводом чијег излагања се за реч јавила министар Марија Обрадовић), Александар Мирковић и Адам Шукало (поводом чијег излагања се за реч јавила министар Марија Обрадовић).

Затим је председавајући Стефан Кркобабић, потпредседник Народне скупштине, сагласно члану 98. став 4. Пословника, закључио заједнички начелни претрес о предлозима закона из тачака 2. и 3. дневног реда.

Другог дана рада, седница је завршена у 18,00 часова.

**Трећи дан рада – 28. октобар 2021. године**

Седница је почела у 10 часова и 25 минута.

Седници је председавао др Муамер Зукорлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 88 народних посланика, а применом електронског система за гласање утврђено је да је у сали присутно 107 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства унутрашњих послова, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Небојша Бакарец, представник Посланичке групе „Александар Вучић - за нашу децу“- од Заштитника грађана и Повереника за заштиту равноправности.

Председавајући је обавестио да је спречена да седници присуствује народни посланик Јустина Пупин Кошћал.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Слободан Алавања, Загорка Алексић, Светозар Андрић, Душан Бајатовић, Арђенд Бајрами, др Муамер Бачевац, Надије Бећири, Зоран Бојанић, Славиша Булатовић, Јелисавета Вељковић, Соња Влаховић, Никола Војиновић, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Марко Зељуг, Биљана Јаковљевић, Крсто Јањушевић, Марија Јевђић, Ана Караџић, Драгомир Карић, Горан Ковачевић, Јован Колунџија, Ђорђе Комленски, Маријана Крајновић, Стефан Кркобабић, Селма Кучевић, Миодраг Линта, Наташа Љубишић, Софија Максимовић, Љиљана Малушић, Драган Д. Марковић, Рајка Матовић, Јелена Мијатовић, Вук Мирчетић, Марко Младеновић, Милутин Мркоњић, Оливера Недељковић, Весна Недовић, Слађана Николић, Јасмина Обрадовић, Милица Обрадовић, проф. др Александра Павловић Марковић, Јован Палалић, Биљана Пантић Пиља, Мира Петровић, Милена Поповић, Мисала Пременковић, Марина Рагуш, Драгана Радиновић, Катарина Ракић, проф. др Љубинко Ракоњац, Живота Старчевић, проф. др Љубиша Стојмировић, Дејан Стошић, Смиља Тишма, др Емеше Ури, Милан Урошевић, Србислав Филиповић, Ацо Петровић, Љиљана Кузмановић-Вујаковић, Никола Кожовић, Јелена Стевановић, Предраг Милошевић и Јелена Катић.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују проф. др Зорана Михајловић, потпредседница Владе и министар рударства и енергетике, Синиша Мали, министар финансија, Анђелка Атанасковић, министар привреде, Гордана Чомић, министар за људска и мањинска права и друштвени дијалог, Душан Вучковић, помоћник министра привреде, Зоран Илић, вршилац дужности помоћника министра рударства и енергетике, Ана Триповић, директор Управе за јавни дуг у Министарству финансија, Јелица Трнинић Шишовић, начелник одељења у Министарству привреде, Гордана Савић и Сандра Тасић, шефови одсека у Министарству привреде, Миладин Маглов, регистратор Регистра привредних субјеката у Агенцији за привредне регистре и Ружица Мачукат, заменик регистратора Регистра привредних субјеката у Агенцији за привредне регистре.

Затим је Народна скупштина наставила рад и прешла на **заједнички** **начелни и јединствени претрес о предлозима закона из тачака од 4. до 6. дневног реда**.

Председавајући др Муамер Зукорлић, потпредседник Народне скупштине, сагласно члану 157. став 2. и члану 170. став 1. Пословника, отворио је заједнички начелни и јединствени претрес о:

**- Предлогу закона о изменама и допунама Закона о поступку регистрације у Агенцији за привредне регистре,**

**- Предлогу закона о изменама и допунама Закона о Централној евиденцији стварних власника** и

**- Предлогу закона о потврђивању Уговора о гаранцији (Паметна бројила) између Републике Србије и Европске банке за обнову и развој.**

Уводно излагање о предлозима закона поднела је представник предлагача Гордана Чомић, министар за људска и мањинска права и друштвени дијалог.

У заједничком начелном и јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава (након чијег излагања се за реч јавила министар Гордана Чомић), Верољуб Арсић, известилац Одбора за привреду, регионални развој, трговину, туризам и енергетику, Бранимир Јовановић, председник Посланичке групе Социјалдемократска партија Србије, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чијег излагања се за реч јавила министар Гордана Чомић, којој је реплицирао народни посланик др Муамер Зукорлић), Војислав Вујић, представник Посланичке групе ЈЕДИНСТВЕНА СРБИЈА (ЈС) (након чијег излагања се за реч јавила министар Гордана Чомић), Акош Ујхељи, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, председник Посланичке групе ПУПС - „Три П“, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), проф. др Владимир Маринковић, представник Посланичке групе „Александар Вучић - за нашу децу“, проф. др Јахја Фехратовић, Данијела Вељовић, Ненад Филиповић, Угљеша Марковић, проф. др Марко Атлагић, Милија Милетић, Самира Ћосовић, Дејан Кесар (након чијег излагања се за реч јавила министар Гордана Чомић), Ивана Поповић, Верољуб Арсић и Александар Мирковић (након чијег излагања су се за реч и реплику наизменично јављали министар Гордана Чомић и народни посланик Александар Мирковић).

 Затим је председавајућа Елвира Ковач, потпредседник Народне скупштине, закључила заједнички начелни и јединствени претрес о предлозима закона из тачака 4, 5. и 6. дневног реда, сагласно члану 27. и члану 87. ст. 2. и 3. Пословника продужила рад седнице Народне скупштине и после 18,00 часова и у складу са чл. 27. и 205. Пословника одредила паузу до 16,00 часова.

После паузе, седница је настављена у 16 часова и 5 минута.

У складу са чланом 205. Пословника Народне скупштине, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председник Народне скупштине је подсетио на одредбе Пословника које се односе на начин постављања посланичких питања.

Посланичка питања поставили су народни посланици: Владан Глишић - Браниславу Недимовићу, потпредседнику Владе и министру пољопривреде, шумарства и водопривреде, а одговор је дала Ирена Вујовић, министар заштите животне средине, након чега је народни посланик Владан Глишић коментарисао одговор и поставио допунско питање министру Браниславу Недимовићу, који је одговорио на питање, после чега је народни посланик Владан Глишић коментарисао и овај одговор, Самир Тандир – Бранку Ружићу, првом потпредседнику Владе и министру просвете, науке и технолошког развоја и Синиши Малом, министру финансија, који су одговорили, а одговор је дала и Марија Обрадовић, министар државне управе и локалне самоуправе, након чега је народни посланик Самир Тандир коментарисао одговоре и поставио допунско питање Јадранки Јоксимовић, министру за европске интеграције, Радомиру Ратку Дмитровићу, министру за бригу о породици и демографију, Новици Тончеву, министру без портфеља и Гордани Чомић, министру за људска и мањинска права и друштвени дијалог, који су одговорили на питања, после чега је народни посланик Самир Тандир коментарисао и ове одговоре, Бранимир Јовановић – министру Јадранки Јоксимовић и министру Ирени Вујовић, које су одговориле, након чега је народни посланик Бранимир Јовановић поставио допунско питање министру Синиши Малом, који је одговорио на питање, после чега је народни посланик Бранимир Јовановић коментарисао одговор, Војислав Вујић – министру Марији Обрадовић, која је дала одговор, након чега је народни посланик Војислав Вујић коментарисао одговор и поставио допунско питање министру Браниславу Недимовићу, који је одговорио на питање, а одговор је дао и министар Радомир Ратко Дмитровић, после чега је народни посланик Војислав Вујић коментарисао и ове одговоре и Розалија Екрес – министру Синиши Малом, који је дао одговор, након чега је народни посланик Розалија Екрес коментарисала одговор и поставила допунско питање министру Синиши Малом, који је одговорио на питање, после чега је народни посланик Розалија Екрес коментарисала и овај одговор, a затим је председник обавестио да је завршен део седнице који се односи на посланичка питања и захвалио се члановима Владе на учешћу у раду.

Трећег дана рада, седница је завршена у 19 часова и 5 минута.

**Четврти дан рада – 2. новембар 2021. године**

Седница је почела у 10 часова и 25 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 70 народних посланика, а применом електронског система за гласање утврђено је да је у сали присутно 138 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од министра рударства и енергетике, Акош Ујхељи, представник Посланичке групе САВЕЗ ВОЈВОЂАНСКИХ МАЂАРА - од Министарствa грађевинарства, саобраћаја и инфраструктуре, Стефан Кркобабић, представник Посланичке групе ПУПС - „Три П“ - од Министарствa финансија, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и др Угљеша Мрдић, представник Посланичке групе „Александар Вучић - за нашу децу“.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Слободан Алавања, Загорка Алексић, Душан Бајатовић, Арђенд Бајрами, Сандра Божић, Јелисавета Вељковић, Соња Влаховић, Никола Војиновић, Милован Дрецун, Владимир Ђукановић, Милан Ђурица, Нинослав Ерић, Марко Зељуг, Крсто Јањушевић, Сања Јефић Бранковић, Драгомир Карић, Нандор Киш, Јован Колунџија, Маријана Крајновић, Дубравка Краљ, Сања Лакић, Миодраг Линта, Софија Максимовић, Владица Маричић, Јелена Мијатовић, Марко Младеновић, Милутин Мркоњић, Оливера Недељковић, Слађана Николић, Милица Обрадовић, проф. др Александра Павловић Марковић, др Балинт Пастор, Золтан Пек, Мира Петровић, Милена Поповић, Мисала Пременковић, Марина Рагуш, Катарина Ракић, Стефан Србљановић, Ђорђе Тодоровић, др Емеше Ури, Милан Урошевић, Србислав Филиповић, Арпад Фремонд, Ацо Петровић, Љиљана Кузмановић-Вујаковић, Марина Мирковић, Никола Кожовић, Јелена Стевановић, Предраг Милошевић и Јелена Катић.

 \* \*

 \*

Председник је, сагласно члану 90. став 2. Пословника, обавестио да, на основу члана 101. став 1. Пословника, прекида рад Четврте седнице Другог редовног заседања Народне скупштине Републике Србије у 2021. години, ради одржавања Шесте посебне седнице Народне скупштине Републике Србије у Дванаестом сазиву, која је сазвана за 2. новембар 2021. године са почетком у 11,00 часова и истовремено је, у складу са чланом 101. став 5. Пословника, обавестио да ће прекинута седница бити настављена након завршетка Шесте посебне седнице Народне скупштине Републике Србије у Дванаестом сазиву.

 \*

 \* \*

Седница је настављена у 11 часова и 20 минута.

Затим је Народна скупштина наставила рад и прешла на **заједнички јединствени претрес о предлозима одлука из тачака 7. и 8. дневног реда**.

Председавајући др Владимир Орлић, потпредседник Народне скупштине је, сагласно члану 192. став 3, а сходно члану 157. став 2. Пословника, отворио заједнички јединствени претрес о:

**- Предлогу одлуке о допуни Одлуке о престанку функције и именовању у Републичку изборну комисију** и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**.

Предлоге одлука образложили су представници предлагача народни посланици Самир Тандир и Ђорђе Милићевић.

У заједничком јединственом претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Стефан Кркобабић, представник Посланичке групе ПУПС - „Три П“, Селма Кучевић, представник Посланичке групе УЈЕДИЊЕНА ДОЛИНА - СДА САНЏАКА, Бранимир Јовановић, председник Посланичке групе Социјалдемократска партија Србије, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Александар Мирковић, представник Посланичке групе „Александар Вучић - за нашу децу“, Милија Милетић, Славенко Унковић, Вук Мирчетић, др Муамер Бачевац, Александар Марковић, након чега је председавајући Стефан Кркобабић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова и одредио паузу у трајању од једног часа.

Након паузе, седница је настављена у 15 часова и 5 минута.

У наставку заједничког јединственог претреса учествовали су народни посланици: Дејан Кесар, Маријан Ристичевић, Милош Терзић, Верољуб Арсић, Милош Банђур, проф. др Марко Атлагић, Зоран Томић, проф. др Владимир Маринковић, др Угљеша Мрдић и Адам Шукало.

Затим је председавајући др Владимир Орлић, потпредседник Народне скупштине, закључио заједнички јединствени претрес о предлозима одлука из тачака 7. и 8. дневног реда.

Четвртог дана рада, седница је завршена у 18,00 часова.

**Пети дан рада – 3. новембар 2021. године**

Седница је почела у 10 часова и 15 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 65 народних посланика, а применом електронског система за гласање утврђено је да је у сали присутно 108 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Слободан Алавања, Загорка Алексић, Светозар Андрић, Душан Бајатовић, Арђенд Бајрами, Надије Бећири, Славиша Булатовић, Јелисавета Вељковић, Соња Влаховић, Младен Грујић, Владимир Ђукановић, Милан Ђурица, Нинослав Ерић, Марко Зељуг, Крсто Јањушевић, Марија Јевђић, мр Јадранка Јовановић, доц. др Михаило Јокић, Шаип Камбери, Драгомир Карић, Јован Колунџија, Маријана Крајновић, Дубравка Краљ, Јанко Лангура, Софија Максимовић, Јелена Мијатовић, Милутин Мркоњић, Оливера Недељковић, Слађана Николић, проф. др Жарко Обрадовић, Горан Пекарски, Мира Петровић, Тамара Пилиповић, Ивана Поповић, Милена Поповић, Мисала Пременковић, Марина Рагуш, Катарина Ракић, проф. др Љубинко Ракоњац, проф. др Горан Тасић, Смиља Тишма, др Емеше Ури, Милан Урошевић, Ацо Петровић, Љиљана Кузмановић-Вујаковић, Марина Мирковић, Никола Кожовић, Јелена Стевановић, Предраг Милошевић и Јелена Катић.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују Марија Обрадовић, министар државне управе и локалне самоуправе, Маја Мачужић Пузић, државни секретар у Министарству државне управе и локалне самоуправе и Милан Чуљковић, из Министарства државне управе и локалне самоуправе.

Затим је Народна скупштина прешла на претрес у појединостима о **2. тачки дневног реда – ПРЕДЛОГУ ЗАКОНА О ЗАШТИТНИКУ ГРАЂАНА**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Писаним путем амандмане су повукли народни посланици: Снежана Пауновић и Ђорђе Милићевић на члан 6. и Ђорђе Комленски на члан 48. Предлога закона.

У претресу о Амандману на члан 7. који су заједно поднели народни посланици Снежана Пауновић и Ђорђе Милићевић, учествовали су народни посланици Снежана Пауновић (поводом чијег излагања се за реч јавила представник предлагача Марија Обрадовић, министар државне управе и локалне самоуправе), др Александар Мартиновић, др Муамер Зукорлић и Снежана Пауновић.

У претресу о Амандману на члан 8, са исправком, који су заједно поднели народни посланици Снежана Пауновић и Ђорђе Милићевић, учествовали су народни посланици проф. др Марко Атлагић, Драган Д. Марковић (поводом чијег излагања се за реч јавила министар Марија Обрадовић, којој је реплицирао народни посланик Драган Д. Марковић) и Снежана Пауновић.

У претресу о Амандману на члан 9. који су заједно поднели народни посланици Снежана Пауновић и Ђорђе Милићевић, учествовали су народни посланици Ђорђе Милићевић, др Угљеша Мрдић, Милија Милетић, Небојша Бакарец, Виктор Јевтовић, Србислав Филиповић, Зоран Томић и Братимир Васиљевић, након чијег излагања је председавајући одредио паузу од једног часа.

Након паузе, седница је настављена у 15,00 часова.

У наставку претреса о Амандману на члан 9. који су заједно поднели народни посланици Снежана Пауновић и Ђорђе Милићевић, учествовао је народни посланик Лука Кебара.

\* \*

\*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народном посланику ради попуне упражњеног посланичког места у Народној скупштини и Извештаја Одбора за административно-буџетска и мандатно-имунитетска питања, констатовала потврђивање мандата народном посланику Момчилу Вуксановићу, изабраном са Изборне листе „Александар Вучић - за нашу децу“.

Затим је народни посланик Момчило Вуксановић, сагласно члану 17. Закона о Народној скупштини, положио заклетву, након чега му је председник честитао на избору и пожелео успех у будућем раду.

 \*

 \* \*

У наставку претреса о Амандману на члан 9. који су заједно поднели народни посланици Снежана Пауновић и Ђорђе Милићевић, учествовао је народни посланик Маријан Ристичевић.

У претресу о Амандману на члан 10. који су заједно поднели народни посланици Снежана Пауновић и Ђорђе Милићевић, учествовала је народни посланик Сандра Јоковић.

У претресу о Амандману на члан 17. који су заједно поднели народни посланици Снежана Пауновић и Ђорђе Милићевић, учествовао је народни посланик Стефан Србљановић.

У претресу о Амандману на члан 32. који је поднела народни посланик Јелена Жарић Ковачевић, учествовали су народни посланици Верољуб Арсић, Милан Југовић, Младен Бошковић и Милимир Вујадиновић.

У претресу о Амандману на члан 48. који је поднео Одбор за правосуђе, државну управу и локалну самоуправу, учествовала је министар Марија Обрадовић, која је прихватила Амандман.

Затим је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона у начелу, појединостима и у целини.

Председавајући је, сагласно члану 87. став 5. Пословника Народне скупштине, одредио среду, 3. новембар 2021. године, са почетком у 16 часова и 40 минута, као Дан за гласање о тачкама од 2. до 8. дневног реда Четврте седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 170 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**2. тачка дневног реда – ПРЕДЛОГ ЗАКОНА О ЗАШТИТНИКУ ГРАЂАНА**

Народна скупштина је, једногласно (од 174 присутна народна посланика, 174 су гласала за), прихватила Предлог закона, у начелу.

Саставни део Предлога закона постао је Амандман народног посланика Јелене Жарић Ковачевић на члан 32. и Амандман Одбора за правосуђе, државну управу и локалну самоуправу на члан 48. Предлога закона.

Народна скупштина није прихватила амандмане народних посланика: Снежане Пауновић и Ђорђа Милићевића на члан 7. (од 174 присутна народна посланика, 21 је гласао за, а 153 нису гласала), на члан 8, са исправком (од 174 присутна народна посланика, 18 је гласало за, а 156 није гласало), на члан 9. (од 174 присутна народна посланика, 20 је гласало за, а 154 нису гласала), на члан 10. (од 174 присутна народна посланика, 23 су гласала за, а 151 није гласао) и на члан 17. (од 174 присутна народна посланика, 20 је гласало за, а 154 нису гласала).

Народна скупштина је, једногласно (од 174 присутна народна посланика, 174 су гласала за), усвојила Предлог закона о Заштитнику грађана, у целини.

**3. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СЛОБОДНОМ ПРИСТУПУ ИНФОРМАЦИЈАМА ОД ЈАВНОГ ЗНАЧАЈА**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 174 присутна народна посланика, 174 су гласала за), усвојила Предлог закона о изменама и допунама Закона о слободном приступу информацијама од јавног значаја, у целини.

**4. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОСТУПКУ РЕГИСТРАЦИЈЕ У АГЕНЦИЈИ ЗА ПРИВРЕДНЕ РЕГИСТРЕ**

Пошто је Народна скупштина обавила начелни претрес о предлозима закона из тачака 4. и 5. дневног реда, а с обзиром на то да на предлоге закона нису поднети амандмани Народна скупштина је, сагласно члану 160. став 3. Пословника Народне скупштине, одлучивала само о предлозима закона у целини.

Народна скупштина је, већином гласова (од 174 присутна народна посланика, 173 су гласала за, а један није гласао), усвојила Предлог закона о изменама и допунама Закона о поступку регистрације у Агенцији за привредне регистре, у целини.

**5. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЦЕНТРАЛНОЈ ЕВИДЕНЦИЈИ СТВАРНИХ ВЛАСНИКА**

Народна скупштина је, једногласно (од 174 присутна народна посланика, 174 су гласала за), усвојила Предлог закона о изменама и допунама Закона о Централној евиденцији стварних власника, у целини.

**6. тачка дневног реда – ПРЕДЛОГ ЗАКОНА О ПОТВРЂИВАЊУ УГОВОРА О ГАРАНЦИЈИ (ПАМЕТНА БРОЈИЛА) ИЗМЕЂУ РЕПУБЛИКЕ СРБИЈЕ И ЕВРОПСКЕ БАНКЕ ЗА ОБНОВУ И РАЗВОЈ**

Народна скупштина је, већином гласова свих народних посланика (од 174 присутна народна посланика, 174 су гласала за), усвојила Предлог закона о потврђивању Уговора о гаранцији (Паметна бројила) између Републике Србије и Европске банке за обнову и развој, у целини.

**7. тачка дневног реда – ПРЕДЛОГ ОДЛУКЕ О ДОПУНИ ОДЛУКЕ О ПРЕСТАНКУ ФУНКЦИЈЕ И ИМЕНОВАЊУ У РЕПУБЛИЧКУ ИЗБОРНУ КОМИСИЈУ**

Народна скупштина је, већином гласова свих народних посланика (од 174 присутна народна посланика, 173 су гласала за, а један није гласао), усвојила Предлог одлуке о допуни Одлуке о престанку функције и именовању у Републичку изборну комисију, у целини.

**8. тачка дневног реда – ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 174 присутна народна посланика, 174 су гласала за), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Четврту седницу Другог редовног заседања Народне скупштине Републике Србије у 2021. години.

Седница је закључена у 16 часова и 55 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић